**อนันต์ กาญจนพาสน์** หรือ **เสี่ยช้าง** (2 มิถุนายน พ.ศ. 2484 – 13 เมษายน พ.ศ. 2563) ประธานกรรมการบริษัท บางกอกแลนด์ จำกัด (มหาชน) และเป็นเจ้าของโครงการเมืองทองธานี ซึ่งเขาเคยได้รับการจัดเป็นมหาเศรษฐีอันดับหนึ่งของประเทศไทย

ประวัติ
-------

อนันต์ เป็นทายาทรุ่นที่สองของมงคล กาญจนพาสน์ โดยเป็นบุตรคนที่ 2 ในจำนวนพี่น้องที่มีอยู่ทั้งหมด 10 คน และเป็นพี่ชายของคีรี กาญจนพาสน์ ประธานคณะกรรมการบริหาร บริษัท บีทีเอส กรุ๊ป โฮลดิ้งส์ จำกัด (มหาชน) อนันต์สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีจากคณะบริหารธุรกิจ วิทยาลัยสวอซ ประเทศสวิตเซอร์แลนด์ เริ่มดำรงตำแหน่งประธานกรรมการบริษัทบางกอกแลนด์ รวมถึงเป็นเจ้าของโครงการเมืองทองธานี ตั้งแต่ พ.ศ. 2533 จนถึง พ.ศ. 2563

อนันต์เป็นบุคคลสำคัญของตระกูลกาญจนพาสน์ ที่เคยสร้างชื่อเสียงในการสร้างโครงการอสังหาริมทรัพย์ขนาดใหญ่ จนเป็นบุคคลที่มีชื่อเสียงในวงการ ก่อนที่จะประสบกับวิกฤตการณ์การเงินในเอเชีย พ.ศ. 2540 ส่งผลให้ต้องเร่งทำการสะสางหนี้ เนื่องด้วยค่าเงินบาทลอยตัว

พ.ศ. 2550 ธนาคารกสิกรไทยได้ร่วมลงนามกับอนันต์ ซึ่งดำรงตำแหน่งประธานกรรมการบริษัทบางกอก แอร์พอร์ท อินดัสตรี จำกัด เพื่อทำสัญญาซื้อขายอาคาร 10 ชั้น เพื่อเป็นสำนักงานของธนาคารที่แจ้งวัฒนะ

พ.ศ. 2555 ภายหลังจากที่อนันต์ได้สะสางหนี้เสร็จสิ้น อนันต์ได้ร่วมกับบุตรชายสองคน ได้แก่ ปีเตอร์ กาญจนพาสน์ และพอลล์ กาญจนพาสน์ ได้ทำการรุกขยายในธุรกิจหลักทั้งสาม ซึ่งได้แก่ ธุรกิจอสังหาริมทรัพย์, ธุรกิจศูนย์ประชุมศูนย์แสดงสินค้าอิมแพ็ค เมืองทองธานี และธุรกิจขนส่งมวลชน ที่ซึ่งอนันต์ ได้ทำการซื้อหุ้นคืนจากบริษัท อิมแพ็ค เอ็กซิบิชั่น เมเนจเม้นท์ จำกัด โดยภายใต้การซื้อขายดังกล่าว ส่งผลให้บริษัทนี้มีฐานะเป็นบริษัทย่อยของบางกอกแลนด์ และได้มีการจัดกองทรัสต์เพื่อการลงทุนในอสังหาริมทรัพย์ขึ้นเป็นบริษัทแรกของประเทศไทยในปีต่อมา

ชีวิตส่วนตัว
------------

อนันต์ สมรสกับโซฟี กาญจนพาสน์ มีบุตร 2 คน คือ ปีเตอร์ กาญจนพาสน์ กรรมการผู้จัดการบริษัทบางกอกแลนด์ และพอลล์ กาญจนพาสน์ กรรมการผู้จัดการบริษัท อิมแพ็ค เอ็กซิบิชั่น เมเนจเม้นท์ จำกัด

ดูเพิ่ม
-------

* บางกอกแลนด์
* เมืองทองธานี
* อิมแพ็ค เมืองทองธานี

อ้างอิง
-------

1. ↑  ประวัติย่อ นายอนันต์ กาญจนพาสน์
2. ↑  "อนันต์ กาญจนพาสน์" ถึงแก่กรรมแล้ว - ผู้จัดการออนไลน์
3. ↑  "อนันต์ กาญจนพาสน์" เจ้าพ่ออสังหาฯ "บางกอกแลนด์" เสียชีวิตด้วยโรคชรา
4. ↑  "อิมแพ็คให้กสิกรไทย และเมย์แบงก์ กิมเอ็ง ขายกองทรัสต์อิมแพ็คโกรท 20,000 ล้านบาท". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-09-02.
5. ↑  "5 ปี ขอบัลลังก์คืน "ปีเตอร์ กาญจนพาสน์" - กรุงเทพธุรกิจ ออนไลน์". คลังข้อมูลเก่าเก็บจากแหล่งเดิมเมื่อ 2014-03-08. สืบค้นเมื่อ 2022-02-20.
6. ↑  ก้าวใหม่'บางกอกแลนด์' ถอดบทเรียนจากอดีต - ฐานเศรษฐกิจ
7. ↑  "'คีรี'ทวงบัลลังก์บิ๊กอสังหาฯ - Daily News - Manager Online". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-09-02.
8. ↑  กสิกรไทย ลงนามซื้อตึกเป็นสำนักงาน แจ้งวัฒนะ[*ลิงก์เสีย*]
9. ↑  "อนันต์"เปิดตัว 2 ทายาทลุย 3 ธุรกิจหลักกระหึ่ม! "บางกอกแลนด์"กลับมาผงาด!
10. ↑  "เสี่ยช้าง-อนันต์ กาญจนพาสน์" กำเงินสดหมุนเวียนเพิ่มพันล้าน หลังบางกอกแลนด์ซื้อคืนหุ้นอิมแพ็ค
11. ↑  อิมแพ็คฯ แต่งตั้งให้กสิกรไทย และเมย์แบงก์ กิมเอ็งเป็นที่ปรึกษาและผู้จัดการการจัดจำหน่ายกองรีทส์อิมแพ็คโกรท มูลค่าร่วม 20,000 ล้านบาท เป็นกองแรกของประเทศไทย[*ลิงก์เสีย*]
12. ↑  MiX Magazine : ปีเตอร์ กาญจนพาสน์
13. ↑  "ต้อนรับงานมหกรรมยานยนต์ ครั้งที่ 30". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-09-02.
14. ↑  พอลล์ กาญจนพาสน์ ผู้สืบทอดศูนย์แสดงสินค้า "ต้องใหญ่และท้าทายกว่าเก่า"[*ลิงก์เสีย*]
15. ↑  "ต้อนรับงานมันนี่ เอ็กซโป 2013". คลังข้อมูลเก่าเก็บจากแหล่งเดิมเมื่อ 2014-10-20. สืบค้นเมื่อ 2014-09-02.